
Manylion cyswllt:	Defnyddiwch y gwasanaeth ‘Dod o hyd i ysgol’ ar wefan Cyngor Bwrdeistref Sirol Caerffili am fanylion cyswllt ysgol unigol:
https://www.caerffili.gov.uk/services/schools-and-learning/schools?lang=cy-gb 
Fel arall, mae'r llyfryn Dechrau Ysgol yn cynnwys manylion cyswllt holl ysgolion Caerffili. 
Disgrifiad o'r Hysbysiad Preifatrwydd: 	Bydd yr hysbysiad preifatrwydd hwn yn esbonio sut y bydd ysgolion yn ardal Bwrdeistref Sirol Caerffili yn prosesu recordiadau teledu cylch cyfyng o ddisgyblion, staff ysgol ac ymwelwyr a fydd efallai’n cael eu recordio wrth ymweld â safle'r ysgol. 

Sut y byddwn ni’n defnyddio eich gwybodaeth

Y diben a'r sail gyfreithiol ar gyfer defnyddio eich gwybodaeth

	Diben y gwaith prosesu 

	Mae'r hysbysiad preifatrwydd hwn yn berthnasol i'r ysgolion hynny o fewn ardal Bwrdeistref Sirol Caerffili sy'n gweithredu teledu cylch cyfyng. Yn dibynnu ar yr ysgol, gall teledu cylch cyfyng weithredu y tu allan yn unig, neu o fewn a thu allan adeiladau'r ysgol. 

Mae'r ysgolion hynny yn ardal Bwrdeistref Sirol Caerffili sy'n gweithredu teledu cylch cyfyng yn gwneud hynny at y dibenion canlynol:

0. helpu cynnal amgylchedd saff a diogel (gan gynnwys dibenion iechyd a diogelwch a  diogelu) ar gyfer disgyblion, staff ysgolion ac ymwelwyr (gan gynnwys contractwyr a staff asiantaeth),
0. atal rhag trosedd (e.e. yn erbyn unigolion, adeiladau ysgolion ac eiddo),
0. cynorthwyo gydag ymchwiliadau i drosedd (e.e. adnabod ac erlyn unigolion a allai fod wedi cyflawni trosedd), 
0. cynorthwyo gydag amddiffyn hawliadau iawndal/yswiriant ac anghydfodau cyfreithiol.

Ni fydd camerâu teledu cylch cyfyng yn cael eu gosod mewn lleoliadau mewn ysgol lle byddai disgyblion, staff ysgol neu ymwelwyr yn disgwyl preifatrwydd. Mae hyn yn cynnwys ardaloedd fel toiledau neu ystafelloedd newid.

Nid yw systemau teledu cylch cyfyng mewn ysgolion yn recordio sain. Er nad ydyn ni’n bwriadu dal unrhyw ddata personol yn fwriadol ac eithrio delweddau o unigolion, yn anuniongyrchol efallai y byddwn ni’n dal gwybodaeth arall am unigolion fel data am faterion iechyd a throseddau (os fydd teledu cylch cyfyng yn dal trosedd bosibl yn cael ei chyflawni) ac ati. 

Gall recordiadau teledu cylch cyfyng gael eu defnyddio mewn achosion o wahardd disgyblion neu mewn achosion disgyblu yn erbyn staff mewn ysgolion, os ydyn nhw’n gyson â dibenion teledu cylch cyfyng, wedi’u nodi uchod.

Sail gyfreithiol ar gyfer y gwaith prosesu  
	
	Er mwyn i brosesu data personol fod yn gyfreithlon o dan y Rheoliad Cyffredinol ar Ddiogelu Data 2016, mae'n rhaid nodi amod dilys o erthygl 6 o'r Rheoliad, sydd wedi'i amlinellu isod (nid yw ar gael yn Gymraeg gan mai dyfyniad o ddeddfwriaeth nad yw wedi ei gwneud yn Gymraeg ydyw):

6(1)(f) – Processing is necessary for the purposes of legitimate interests 


Pwy fydd yn cael mynediad at eich gwybodaeth? 

	Manylion y Rheolydd Data a'r Swyddog Diogelu Data 

	Pob ysgol unigol yn ardal Bwrdeistref Sirol Caerffili yw'r rheolydd ar gyfer y recordiadau teledu cylch cyfyng y mae'n eu dal ac mae ganddi gyfrifoldeb i sicrhau mai dim ond mewn ffyrdd sy'n cydymffurfio â deddfwriaeth diogelu data y mae’n casglu ac yn defnyddio recordiadau teledu cylch cyfyng. 

	Mae pob ysgol yn ardal Bwrdeistref Sirol Caerffili wedi penodi Swyddog Diogelu Data, er mwyn sicrhau ei bod yn cydymffurfio â deddfwriaeth diogelu data ac i oruchwylio ei gweithdrefnau diogelu data.

Y Swyddog Diogelu Data yw:

	Mr Carl Evans
	Rheolwr Llywodraethu Gwybodaeth Gorfforaethol/Swyddog Diogelu Data 	
	E-bost: DiogeluData@caerffili.gov.uk 
	Ffôn: 01443 864322

	Manylion am brif ddefnyddwyr eich gwybodaeth

	Prif ddefnyddiwr recordiad teledu cylch cyfyng sy’n cael ei ddal mewn ysgol yw'r ysgol unigol honno. 

	Manylion am rannu eich gwybodaeth

	Nid yw ysgolion yn rhannu recordiadau teledu cylch cyfyng yn rheolaidd gyda sefydliadau allanol. Fodd bynnag, efallai y bydd trydydd partïon yn gofyn am fynediad at recordiad teledu cylch cyfyng a bydd yn cael ei ddatgelu iddyn nhw at y dibenion canlynol, lle mae'r gyfraith yn caniatáu inni wneud hynny (rydyn ni wedi rhestru isod y mathau mwyaf cyffredin o geisiadau sy’n dod i law). Noder nad yw'r rhestr hon yn gynhwysfawr.

Bydd ceisiadau am ddata personol sy’n cael eu dal gan deledu cylch cyfyng yn cael eu trin fesul achos ac rydyn ni bob amser yn sicrhau bod data personol yn cael eu rhannu mewn modd diogel.

	



	Sefydliad
	Rheswm

	Cyngor Bwrdeistref Sirol Caerffili (y Cyngor)
	Dibenion diogelu. Gall y Cyngor rannu recordiadau teledu cylch cyfyng ymhellach, er enghraifft, gyda'r asiantaethau diogelu eraill, gan gynnwys yr heddlu ac ati.


	
	Amddiffyn hawliadau iawndal/yswiriant.
Gall y Cyngor rannu recordiadau teledu cylch cyfyng ymhellach, er enghraifft, gyda thrinwyr hawliadau, yswirwyr, cyfreithwyr, y llys ac ati


	
	Dibenion/trafodion adnoddau dynol,
Gall y Cyngor rannu recordiadau teledu cylch cyfyng ymhellach e.e. Tribiwnlys Cyflogaeth, Cyngor y Gweithlu Addysg a'r Gwasanaeth Datgelu a Gwahardd ac ati.


	
	Dibenion iechyd a diogelwch ar gyfer ymchwilio i ddamweiniau/digwyddiadau. Gall y Cyngor rannu recordiad teledu cylch cyfyng ymhellach e.e. Awdurdod Gweithredol Iechyd a Diogelwch.


	
	Cyngor ar Lywodraethu Gwybodaeth 


	Yr heddlu ac asiantaethau gorfodi'r gyfraith eraill
	Adnabod ac erlyn unigolion a allai fod wedi cyflawni trosedd neu i gynorthwyo i ddod o hyd i ddisgybl sy'n dianc.


	Ymchwilwyr Diogelu Annibynnol (wedi’u comisiynu gan yr ysgol)

	Dibenion diogelu.

	Llywodraethwyr Ysgol
	Dibenion a gweithdrefnau diogelu, iechyd a diogelwch ac adnoddau dynol.


	Sefydliadau Iechyd a Diogelwch

	Dibenion iechyd a diogelwch ar gyfer ymchwilio i ddamweiniau/digwyddiadau.


	Contractwyr ac Asiantaethau Cyflogaeth
	Dibenion a gweithdrefnau diogelu, iechyd a diogelwch ac adnoddau dynol, anghydfodau contractau.






	Manylion am unrhyw brosesyddion data allanol 

	Mae prosesydd data yn gwmni neu sefydliad sy'n prosesu data personol ar ran rheolydd (yr ysgol). 

Mae llawer o ysgolion yn defnyddio proseswyr data i ddarparu'r system teledu cylch cyfyng sydd ar waith neu i ddarparu cymorth a gwasanaeth cynnal a chadw i'r system teledu cylch cyfyng. 

Dim ond ar gyfarwyddiadau'r rheolydd y gall proseswyr data weithredu. Ni fyddan nhw’n rhannu'r data personol gydag unrhyw sefydliad ar wahân i'r rheolydd nac yn eu defnyddio at eu dibenion eu hunain. Byddan nhw’n eu cadw'n ddiogel ac yn cadw gwybodaeth am y cyfnod wedi’i bennu yn unig.	
	
Ceisiadau am wybodaeth
	Mae'n bosibl y bydd yr holl wybodaeth sy'n cael ei chadw gan ysgol yn destun ceisiadau o dan Ddeddf Rhyddid Gwybodaeth 2000, Rheoliadau Gwybodaeth Amgylcheddol 2004 a deddfwriaeth Diogelu Data.

	Os bydd yr wybodaeth y byddwch chi’n ei darparu yn destun cais o'r fath, byddwn ni’n ymgynghori â chi ynghylch ei rhyddhau, lle bo hynny'n bosibl. Os byddwch chi'n gwrthwynebu rhyddhau eich gwybodaeth, byddwn ni'n cadw'r wybodaeth yn ei hôl, os bydd y ddeddfwriaeth berthnasol yn caniatáu i hynny ddigwydd. 


Am ba mor hir y byddwn ni'n cadw eich gwybodaeth? 

	Bydd yr ysgol yn cadw recordiadau teledu cylch cyfyng am 30 diwrnod fel sydd wedi’i nodi ym Mholisi Teledu Cylch Cyfyng yr Ysgol.  

Efallai y bydd recordiadau teledu cylch cyfyng sy'n ofynnol at ddibenion ymchwilio neu dystiolaeth yn cael eu cadw y tu hwnt i 30 diwrnod a byddan nhw’n cael eu gwaredu'n ddiogel ar ôl cyflawni’r diben y maen nhw wedi'u cadw ar eu cyfer. Mae recordiadau teledu cylch cyfyng yn cael eu cadw mewn amgylchedd diogel ac maen nhw ond ar gael i bersonél awdurdodedig sydd â rheswm cyfreithiol dros eu gweld nhw.


Eich hawliau chi (gan gynnwys y Weithdrefn Gwyno) 

	Eich hawliau o dan y Ddeddf Diogelu Data

	Mae'r ddeddfwriaeth Diogelu Data yn rhoi nifer o hawliau i destun y data (y rheini y mae'r wybodaeth yn sôn amdanyn nhw):

· Yr hawl i fynediad 
· Yr hawl i gael gwybod 
· Yr hawl i gywiro
· Yr hawl i ddileu
· Yr hawl i gyfyngu ar brosesu 
· Yr hawl i wrthwynebu
· Yr hawl i gludadwyedd data
· Hawliau mewn perthynas â gwneud penderfyniadau a phroffilio awtomataidd.  	 

	Mae rhagor o wybodaeth am eich hawliau ar gael ar y wefan hon: www/cy.ico.org.uk/  

	I weithredu ar eich hawliau, cysylltwch â'r ysgol berthnasol sy'n cadw'r wybodaeth.

	Y weithdrefn gwyno

	Os ydych chi'n anhapus â'r ffordd rydyn ni wedi ymdrin â'ch gwybodaeth/cais am wybodaeth, mae gennych chi’r hawl i gwyno. Cysylltwch â'r ysgol yn uniongyrchol yn amlinellu eich pryderon.

	Os byddwch chi'n parhau'n anfodlon, mae gennych chi’r hawl i gwyno wrth Swyddfa'r Comisiynydd Gwybodaeth, sy’n gorfodi cydymffurfio â deddfwriaeth diogelu data yn y DU.  Mae rhagor o wybodaeth ar gael ar y wefan hon: www.ico.org.uk  

